PLANET ตั้ง “แพลนเน็ตยูทิลิตี้” รุกธุรกิจน้ำประปา-ไฟฟ้า
PLANET ตั้ง บ.ย่อย “บริษัท แพลนเน็ตยูทิลิตี้ จำกัด” ด้วยทุนจดทะเบียน 5 ล้านบาท มูลค่าที่ตราไว้หุ้นละ 10 บาท ลุยธุรกิจให้บริการน้ำประปา-ไฟฟ้า เพื่อจำหน่าย
2 ก.ค. 2564

บริษัท แพลนเน็ต คอมมิวนิเคชั่น เอเชีย จำกัด (มหาชน) หรือ PLANET แจ้งว่า บริษัทฯได้จัดตั้งบริษัทย่อยใหม่ จำนวน 1 บริษัท เรียบร้อยแล้วเมื่อวันที่ 1 กรกฎาคม 2564โดยใช้ชื่อ บริษัท แพลนเน็ตยูทิลิตี้ จำกัด ประกอบกิจการบริหารจัดการให้บริการผลิตน้ำประปาและไฟฟ้าเพื่อจำหน่ายหรือจำหน่ายน้ำประปาหรือกระแสไฟฟ้า
โดยมีทุนจดทะเบียน 5,000,000 บาท ออกเป็นหุ้นสามัญจำนวน 500,000 หุ้น มูลค่าที่ตราไว้หุ้นละ 10 บาท ด้วยทุนจดทะเบียนเรียกชำระขั้นต้น 1,250,000 บาท คิดเป็นร้อยละ 25 ของทุนจดทะเบียน ซึ่งใช้เงินทุนหมุนเวียนของบริษัทในการลงทุนดังกล่าวเป็นการลงทุนระยะยาวตามแผนงานธุรกิจของบริษัท